บาทเปิด 33.39 บาทต่อดอลลาร์
เงินบาทเปิดตลาด 33.39 บาทต่อดอลลาร์ ให้กรอบวันนี้ 33.20-33.45บาทต่อดอลลาร์ จับตาทิศทาง Flow-ตัวเลขจ้างงานสหรัฐ
5 พ.ย. 2564

เมื่อวันที่ 5 พ.ย. 64 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.39 บาท/ดอลลาร์ แข็งค่าจากปิดตลาดเย็นวานนี้ที่ระดับ 33.44 บาท/ดอลลาร์ หลังดอลลาร์อ่อนค่าเมื่อเทียบกับสกุลเงินหลัก เนื่องจากธนาคารกลางอังกฤษมีมติคงอัตราดอกเบี้ยไว้ตามเดิม ขณะที่ตลาดคาดว่าจะมีการปรับขึ้นอัตราดอกเบี้ย"บาทแข็งค่าจากเย็นวานนี้ หลังดอลลาร์อ่อนค่าเนื่องจากธนาคารกลางอังกฤษเซอร์ไพรส์ตลาดด้วยการคงอัตราดอกเบี้ย" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.20 - 33.45 บาท/ดอลลาร์ ทิศทางค่าเงินบาทวันนี้น่าจะผันผวน โดยมีปัจจัยที่ต้องจับตามอง ได้แก่ ความเคลื่อนไหวของตลาดพันธบัตร ทิศทางของเงินทุนต่างประเทศ จากผู้ค้าทองคำหลังราคาในตลาดโลกปรับตัวขึ้นมากว่า 29 ดอลลาร์